Проф. Сава Василев: Аз обичам да има митологичен сюжет или поне такъв подтекст
Общество Проф. Сава Василев: Аз обичам да има митологичен сюжет или поне такъв подтекст
Април 17 |09:51
"Тази книга е от три повести, които имат адрес една по-широка аудитория.Те не са специализирани за отбрани читатели със своята претенциозност. Това е старата и добра литература в един по-класически вариант, което поколението преди и след мен разпознава. Интересни сюжети, които гравитират около балканския човек. Разказвачът е свързан с една интересна метаморфоза на един бразилски пасажер, който се връща в годините на социализма в България. Аз обичам да има
митологичен сюжет."-това заяви за Общинско радио "Гласът на Бургас" проф. Сава Василев, който снощи представи своята последна книга "Разказвачът" в Бургас. Проф Василев завършва Българска филология във Великотърновския университет „Св. св. Кирил и Методий” (1982). През 1990 г. печели асистентски конкурс в катедра Българска литература на ВТУ „Св. св. Кирил и Методий”. През 2001 г. защитава докторска дисертация на тема „Литературния мит Владимир Василев – опит за реконструкция”. Доцент (2003) и професор по история на българската литература (2011). Водещ редактор на поредицата „Литературни кръгове и издания“ на издателство „Слово“. Главен редактор на алманаха за литература, наука и изкуство „Света гора“. Председател на Националното общество за литература и изкуства „Формула 6“.